**VPRAŠANJA IN ODGOVORI – 1**

Javni razpis za sofinanciranje projektov izgradnje ekonomsko-poslovne infrastrukture podjetniških inkubatorjev) v Savinjsko-Šaleški premogovni regiji v okviru Sklada za pravični prehod v obdobju 2025-2027

Številka: 4300-2/2025-1630-23

Datum: 16. 4. 2025

1. V zvezi s točko 12 v poglavju 11 razpisne dokumentacije nas zanima, kaj se smatra za primerljiv objekt: Ali moramo prikazati tako cenovno, kvadraturno in vsebinsko primerljivost objekta ali zadostuje, da se prikaže samo cenovna primerljivost ali pa samo vsebinska primerljivost?

ODGOVOR: Prikazati je potrebno primerjavo vrednost načrtovanega projekta s kvadraturno in vsebinsko primerljivimi objekti.

2. Pri točki 12 v poglavju 11 razpisne dokumentacije je navedeno, da je podatke možno pridobiti s strani Geodetske uprave itd. Po preverjanju sporočamo, da podatkov o posameznih investicijah ni mogoče dobiti niti s strani Geodetske uprave, niti s strani Statističnega urada, niti s strani Zbornice gradbeništva in industrije gradbenega materiala, niti ZAPS-a itd. Prosimo natančnejšo razlago, kje lahko dostopamo do uradnih baz, da se lahko doseže izpolnitev posebnega pogoja razpisa.

ODGOVOR: Podatke o vrednosti posameznih objektov je možno pridobiti na spletnem portalu Geodetske uprave RS: Portal prostor / javni vpogled / vrednotenje.gov.si. Preračun vrednosti objektov na današnje stanje je možno izvesti na podlagi Indeksov podražitev GZS (ZGIGM indeksi za obračun razlike v ceni gradbenih storitev). Podatke o vrednosti posameznih objektov, ki so bili sofinancirani s strani občin ali države ter je zanje možno pridobiti informacije iz javno dostopnih podatkov nosilcev investicij.

3. Ali je k temu (presoji vrednosti projekta) zavezan tudi projekt, ki mejne vrednosti 25 MIO ne dosega (v 26. členu Uredbe mejna vrednost 25 mio)?

ODGOVOR: 26. člen Uredbe o enotni metodologiji za pripravo in obravnavo investicijske dokumentacije na področju javnih financ določa, da se pri ocenjevanju učinkovitosti investicije glede na dejavnost in predvideno vrednost upoštevajo finančna, ekonomska in razvojna merila ter merila usklajenosti z normativi, standardi in stroški na enoto učinka. 3. točka 16. člena določa, da se pri ocenjevanju investicij nad 25.000.000 eurov uporabljajo tudi ekonomska merila, ki se ne dajo izraziti v denarju in druga razvojna merila. V kolikor prijavitelj presodi, da je s presojo investicije na podlagi finančnih in ekonomskih meril ter meril usklajenosti z normativi, standardi in stroški na enoto učinka ustrezno dokazal učinkovitost investicije, za investicije vrednosti pod 25.000.000 evrov ni potrebno izvesti presoje učinkovitosti na podlagi ekonomskih meril, ki se ne dajo izraziti v denarju in drugih razvojnih merilih.

4. V razpisni dokumentaciji v točki 17 - Metodologija in merila za ocenjevanje / točkovanje vlog, so opredeljena merila na enoto 1000 m2 bruto urejenih površin podjetniškega inkubatorja. Zanima nas, kaj je mišljeno kot bruto urejena površina podjetniškega inkubatorja: Ali prav razumemo, da gre za notranjo površino, ki je namenjena uporabi inkubirancev (prostori za inkubirance in skupni prostori)?

ODGOVOR: Bruto urejene (ali novozgrajene) površine podjetniškega inkubatorja je bruto površina objekta (stavbe). V primeru, da so v okviru inkubatorja locirane tudi pridružene ali partnerske organizacije oziroma institucije (glej 5. odstavek točke 4.2 razpisne dokumentacije) se pri izračunu meril in kazalnikov upošteva zgolj bruto površina dela objekta namenjenega podjetniškim vsebinam.

5. Ali prav razumemo, da nadstrešnic, kolesarnice, terase, komunikacijske dovozne poti ipd. ne štejemo pod bruto površino objekta.

ODGOVOR: V načelu je bruto tlorisna površina objekta, določena v skladu s standardom SIST ISO 9836, oziroma izračunana ob smiselni uporabi standarda SIST ISO 9836. V praksi se pri različnih objektih srečujemo s specifičnimi ureditvami nadstrešnic, kolesarnic, komunikacij, itd, zato je za določitev bruto tlorisne površine merodajen podatek iz dokumentacije za pridobitev gradbenega dovoljenja za objekt.

6. Ker se v razpisu pojavljajo tri različne dikcije prostorov prosim za jasno razlago, kaj pomeni katera dikcija. Obenem vas prosimo, da pri izračunu kazalnikov in meril upoštevate najbolj ugodnega za prijavitelja:

o Kaj je bruto urejena površina podjetniškega inkubatorja?

o Kaj je novo uporabna površina namenjenih za podjetniške vsebine?

o Kaj je površina, namenjena za inkubirance v okviru novo urejenih neto uporabnih površin podjetniškega inkubatorja?

o Kam uvrščate coworking prostor?

ODGOVOR:

Bruto urejena (ali novozgrajena) površina podjetniškega inkubatorja je bruto površina objekta (stavbe). Glej odgovor 4.

Novo uporabna površina za podjetniške vsebine je neto površina podjetniškega inkubatorja v okviru katere so površine namenjene inkubirancem, površine za podporna podjetja/organizacije ter skupne površine potrebne za delovanje inkubatorja.

Površina namenjene za inkubirance so neto površine podjetniškega inkubatorja namenjene inkubirancem, v okviru novo uporabnih površin za podjetniške vsebine.

Coworking prostor se glede na načrt upravljanja inkubatorja lahko uvršča med površine za podporna podjetja/organizacije ali med površine za inkubirance.

Shema za ponazoritev posameznih vrst površin podjetniškega inkubatorja je v prilogi odgovorov.

Metodolgija za izračun kazalnikov in meril je določena v razpisni dokumentaciji.

7. V primeru, da bruto površina podjetniškega inkubatorja ni polna številka, kako jo upoštevamo pri izračunu? Ali pravilno razumemo, da kot izhodišče vzamemo zadnjo polno številko 1000 m²? Primer: bruto površina znaša 4.800 m², torej pri izračunu kazalnika upoštevamo 4000 m²?

ODGOVOR: Bruto površina podjetniškega inkubatorja praviloma ni polna številka (celo število). Pri izračunu minimalnih kazalnikov se upoštevajo izračuni z decimalnimi vrednostmi.

Primer: Bruto velikost objekta 4.800 m2, število inkubirancev mora znašati najmanj 6 na 1000 m2 bruto površine. Izračun minimalne vrednosti: 4.800 x 6 / 1000 = 28,8; število inkubirancev, ki je večje od minimalne vrednosti je 29.

8. Na str. 20 pod kazalniki rezultata, nas zanima ali pravilno tolmačimo:

- 2. kazalnik: ali sem prištevamo vse inkubirance, ki so se vključili v inkubator za najmanj 6 mesecev, ne glede na to ali v obdobju treh let še delujejo ali so zaradi razmer na trgu svojo dejavnost oz. podjetje ukinili ali pa se samo preselili v proste izven inkubatorja?

ODGOVOR: Da.

* ali se kot podjetje šteje tudi »popoldanski s.p.«?

ODGOVOR: Da.

* 3. kazalnik: enako kot zgoraj. Ali sem lahko prištevamo podjetje, ki je delovalo na enem izmed področij S5 in izpolnjuje pogoje za inkubirano podjetje ampak po treh letih oz. v vmesnem času prenehal z delovanjem (podjetje ni več aktivno) in/ali pa se samo preselili v proste izven inkubatorja?

ODGOVOR: Da.

- 5. kazalnik: Kaj je raziskovalni projekt? Ali se to nanaša samo na projekt, kjer je v inkubator vključena fakulteta ali tudi na projekt, ki ne vključuje fakultete?

ODGOVOR: Definicija raziskovalnega projekta je podana v poglavju 12 pri kazalniku št. 5: Za raziskovalni projekt se šteje skupni projekt, izveden na podlagi pogodbe o sodelovanju med gospodarskimi subjekti ter izobraževalnimi in raziskovalnimi organizacijami, katerega rezultati so določene strokovne rešitve, ki so predstavljene v pisnem poročilu.

- 7. kazalnik: Za novo ustvarjena delovna mesta se lahko štejejo vsa delovna mesta, ki so bila ustvarjena v obdobju 5 let. Če prav razumemo, sem štejemo tudi tista delovna mesta, ki so bila ustvarjena v času, ko je podjetje delovalo v inkubatorju in tudi tista, ki jih je podjetje ustvarilo v obdobju 5 let, tudi če ni več inkubirano podjetje in/ali pa je v vmesnem času prenehalo delovati (podjetje ni več aktivno).

ODGOVOR: Da.

- Kako se bodo dokazovala novo ustvarjena delovna mesta pri samostojnih podjetnikih? Obenem nas zanima, ali se novo odprtje s.p. ja šteje tako kot novo delovno mesto in novo podjetje (ob predpostavki, da izpolnjuje pogoje za inkubirano podjetje)?

ODGOVOR: Odprtje s.p., ki se izvede z vstopom v podjetniški inkubator se šteje kot novo delovno mesto. Dodatna delovna mesta pri s.p. se upoštevajo enako kot pri ostalih podjetjih. Predhodni navedbi pa ne veljata za odprtje le popoldanskih s.p..

9. Kaj pri merilu pomeni navedba »večje od« npr. števila 7? Je to vrednost 7 ali 8?

ODGOVOR: Število 7,1 pomeni večje od 7,0, število 7,0 pa ni večje od 7,0.

10. Ali je projekt, ki doseže točno 50 točk upravičen do odobritve/financiranja ali ne?

ODGOVOR: Da.

11. Na strani 22 razpisne dokumentacije je navedeno, da je za formalno popolnost vloge potrebno predložiti projektantski popis del ter predračun za izvedbo vseh aktivnosti.

Kako zagotovimo pogoju formalne popolnosti vloge v primeru, ko se projekt izvaja po RUMENI FIDIC knjigi in investitor ni pridobil projektne dokumentacije s predračunom in popisom del?

ODGOVOR: V primeru, da se dela za objekt oddajajo po RUMENI FIDIC knjigi prijavitelj predloži Projektno nalogo ter drugo relevantno dokumentacijo za izvedbo javnega naročila za pridobitev izvajalca in nadzornika.

V primeru aktivnosti projekta kot so informiranje in obveščanje, nadzori, določena oprema in druge storitve projektantski popisi del in predračuni ne obstajajo, niti niso predvideni. Prosimo za potrditev, da se smiselno priložijo dokazila samo za GOI dela.

ODGOVOR: Tudi v primeru drugih aktivnosti projekta (kot so informiranje in obveščanje javnosti, nadzori, določena oprema in druge storitve), prijavitelj predloži ponudbo potencialnih izvajalcev oziroma predloži popise del z oceno predračunske vrednosti posamezne aktivnosti.

